I 1801 var jordbruket ved gården stort sett nedlagt. Planer om oppmudring av elva og etablering av havn ved Nedre Foss ble diskutert i 1840- og 50-årene, men strandet. I 1850-årene stykket Grüner ut 53 tomter på 30 mål syd for gården, og den trehusbebyggelsen som blir kalt «New York» grodde opp. Senere la leiegårdene lenger oppover Grünerløkka beslag på det meste av gårdens areal, etter at Thorvald Meyer hadde kjøpt grunn fra Grüner i 1870-årene. Edvard Munch laget «Fra Nedre Foss 1880» og «Kongens Mølle efter Flom» da han bodde i Fossveien.